43. ΑΠΟΦΑΣΙΣ ΟΛΟΜΕΛΕΙΑΣ ΣΥΜΒΟΥ ΛΙΟΥ ΕΠΙΚΡ ΑΤΕΙΑΣ Αριθ. 6 της 23 Φεβρ./30 Μαρτ. 1967 (ΦΕΚ Β΄ 216) Περί υπαγωγής εκ του Γ΄ Τμήματος εις το Α΄ Τμήμα του Συμβουλίου της Επικρατείας της εκδικάσεως των αιτήσεων ακυρώσεως δι' υπέρβασιν εξουσίας ή παράβασιν Νόμου κατά πράξεων ή παραλείψεων αναφερομένων εις την νομοθεσίαν περί προστασίας των εφέδρων παλαιών και νέων πολεμιστών κλπ. Λαβόν υπ' όψιν τας διατάξεις των άρθρ. 22 παρ. 1, 3 και 5 και 44 παρ. 2 του υπ' αριθ. 92/1961 Β.Δ/τος "περί κωδικοποιήσεως εις ενιαίον κείμενον των περί Συμβουλίου Επικρατείας ισχυουσών διατάξεων", αποφασίζει: α)Όπως υπαχθή εκ του Γ΄ Τμήματος εις το Α΄ Τμήμα του Συμβουλίου της Επικρατείας, από της 1 Μαΐου 1967, η εκδίκασις των αιτήσεων ακυρώσεως δι' υπέρβασιν εξουσίας ή παράβασιν Νόμου κατά πράξεων ή παραλείψεων αναφερομένων εις την  νομοθεσίαν περί προστασίας των εφέδρων παλαιών και νέων πολεμιστών. β)Όπως, κατά την εκδίκασιν των υποθέσεων τούτων, τηρή το Α΄ Τμήμα την κατά το άρθρ. 44 παρ. 2 του υπ' αριθ. 92/1961 Β.Δ/τος διαδικασίαν, ήτοι την δια των διατάξεων των άρθρ. 46 και επ. του ως άνω Β.Δ/τος και του εσωτερικού και διαδικαστικού κανονισμού του Συμβουλίου της Επικρατείας διαγραφομένην καθ' όλου διαδικασίαν δια την εισαγωγήν και εκδίκασιν των υποθέσεων ενώπιον της Ολομελείας. Εφ’ ω συνετάγη το παρόν πρακτικόν. 